উইকেটের কড়া সমালোচনা করে যা বললেন শোয়েব আখতার
বাংলাদেশ-পাকিস্তান টি-টোয়েন্টি সিরিজের প্রথম ম্যাচে বিপরীত আচরণ করেছে উইকেট।







ফ্ল্যাট উইকেট মনে হলেও পরে দেখা গেছে এ উইকেটে রান তুলতেই ব্যাটসম্যানদের নাভিঃশ্বাসের উপক্রম।




যে কারণে এ উইকেট টি-টোয়েন্টি ম্যাচের উপযোগী নয় বলে মন্তব্য করেছেন পাকিস্তানের সাবেক ক্রিকেটার ইনজামাম উল হক।
এমন উইকেটের কড়া সমালোচনা করছেন সাবেক পাক উইকেটরক্ষক রশিদ লতিফও।  
আর এবার সরাসরি উইকেটকে নিম্নমানের বললেন গতিতারকা শোয়েব আখতার।
শুক্রবার ম্যাচ শেষে নিজের ইউটিউব চ্যানেলে এ কথাই বললেন শোয়েব আখতার।
শোয়েব আখতার বলেন, ‘এ কেমন টি-টোয়েন্টি ম্যাচের উইকেট বানিয়েছে কিউরেটররা!  যেখানে ব্যাটসম্যানের কাছে বল যাচ্ছে না।  গতকাল দেখলাম বোলাররা গতি পাচ্ছে না।  তারা খুব চেষ্টা করেও বাউন্স পায়ানি। বল উঠছিল না। এমন স্লো উইকেটে ব্যাটে বল টাইমিং হচ্ছিল না।  আমি মনে করি শতভাগ নিম্নমানের উইকেট ছিল সেটি।’
শোয়েব আরো বলেন, ‘টি-টোয়েন্টিতে দর্শক আসে বড় ইনিংস দেখতে। ২০০ রান দেখতে চায় তারা।  বড় ধরনের শট দেখতে চায়। দীর্ঘ ইনিংস দেখতে চায়। কিন্তু এমন উইকেটে ব্যাটসম্যান সেভাবে মেলে ধরতে পারেনি নিজেকে।’
 
জয় পাওয়ায় পাকিস্তানকে অভিনন্দন জানিয়েছে শোয়েব আখতার হতাশার কথাও বলেছেন।
তিনি বলেন, ‘গ্যালারিতে দর্শকের সংখ্যা দেখে একটু হতাশ হয়েছি। আমি আরও বেশি দর্শক আশা করেছিলাম। পাকিস্তানের মাটিতে টি-টোয়েন্টি ম্যাচে আরও বেশি দর্শক আশা করাই যায়।’
তবে দর্শক খরার জন্য সেই উইকেটকেই দায়ী করলেন শোয়েব।
তিনি বলেন, এমন উইকেটে খেলা হলে দর্শক টানা কঠিন হয়ে যাবে খেলোয়াড়দের পক্ষে।
এ জন্য বেশ কিছু পরামর্শএ দেন শোয়েব। তিনি বলেন, ‘উইকেট নিয়ে নতুন করে ভাবতে হবে কিউরেটরদের।  তারা কি এখনো আধুনিক প্রযুক্তি ব্যবহার করছেন না? হয়তো এ কারণেই গতকাল এমন মৃত উইকেট দেখেছি আমরা।  কিউরেটর আনুন, মাটি পরীক্ষা করুন। বিশেষজ্ঞ আনুন।  এমন কঠিন উইকেটে খেলা হলে ক্রিকেটে দর্শকের আগ্রহ কমে যায়।’

বাংলাদেশ-পাকিস্তান টি-টোয়েন্টি সিরিজের প্রথম ম্যাচে বিপরীত আচরণ করেছে উইকেট।